stanford-oval/wikipedia huggingface dataset:
קינת דוד
מבנה הקינה > משחקי מילים בקינה > שרשור באמצעות אנאפורה

שרשור באמצעות אנאפורה (חזרה על מילה שבראש משפטים רצופים) בחרוז הראשון, ובדרך האנאפורה והאפיפורה בחרוז השני
אל תגידו בגת/ אל תבשרו בחוצות אשקלון / פן תשמחנה בנות פלשתים / פן תעלוזנה בנות הערלים.
מבנה הקינה > משחקי מילים בקינה > משחק צלילים

בפסוק הראשון מתקשרת כל מילה למילה המופיעה אחריה, בקשר של משחק-צלילים
הַצְּבִי, יִשְׂרָאֵל, עַל-בָּמוֹתֶיךָ, חָלָל
הצבי ישראל (האות יו"ד בסוף המילה "הצבי" מתקשרת עם האות יו"ד בראש המילה "ישראל").
(הצבי) ישראל על (אל-על).
על (במותיך) חלל (משחק מילים באות למ"ד).
אַל-תַּגִּידוּ בְגַת
אל תגידו בגת: תג(ידו) (ב)גת. תג-גת (משחק מילים כיאסטי)
כי שם נגעל מגן גבורים מגן שאול בלי משיח בשמן

(כי) שם (שי"ן מי"ם)
מ (גן) ש (אול) (מי"ם שי"ן)
מש (יח) (מ"ם שי"ן)
(ב)שמ (ן) (שי"ן מי"ם) (משחק מילים כיאסטי).
משחק מילים בצליל וי"ו (בי"ת רפויה) וחרב וי"ו-בי"ת רפויה (שאול לא תשו)ב (בי"ת רפויה)
משחק מילים בצליל "אל" ובאות שי"ן (בנות) ישראל אל (שאול) (אל-אל = אול)
משחק מילים באות למ"ד על לבושכן, צר לי עליך
משחק מילים באות נו"ן יהונתן – נעמת
ביאור הקינה > פסוק יט

הַצְּבִי, יִשְׂרָאֵל, עַל-בָּמוֹתֶיךָ, חָלָל: אֵיךְ, נָפְלוּ גִבּוֹרִים
הצבי ישראל – הצבי – מלשון חמדה ותפארת (ישעיה, י"ג, י"ט; ועוד).
הצבי ידוע כחיה יפה ואצילית. יש שמייחסים אותו לכינוי לאצילי העם, לפי ט'בי באוגריתית צביא בארמית שפירושו חיה[דרושה הבהרה]. ייתכן שהכוונה ללוחם קל רגליים.
קיימת פרשנות, כי הביטוי "הצבי" לא בא להלל כי אם לבטא תמיהה רטורית. קרי, האם ישראל הוא כצבי הנס על נפשו מפני האויב ונופל חלל על ההרים?
הפרשנות המקובלת היא, כי הביטוי "הצבי ישראל" ממוען לשאול או ליהונתן.
פרשנות נוספת, כפי שבאה לידי ביטוי בתרגום השבעים ובתרגום יונתן (ובמידה מסוימת גם בוולגטה), היא כי מדובר בשורש י.צ.ב, וכי מדובר לפיכך בפקודה להציב חלל, וייתכן כי על הבמות שמעלים עליהן קרבנות.
על במותיך חלל – בהשראת המחקרים באוגריתית הוכר, כי משמעות המונח "במת" במקרא הוא לעיתים "גב", כמו בישעיהו (י"ד, י"ד), שמשמעו: אעלה על גב הענן. במשך הזמן קיבלה המילה "במת" מובן נוסף של גופה מתה.
חלל הוא מי שנדקר למוות. ומכאן, "על במותיך חלל" – על גבך, חלל, כלומר: נפלת חלל על גבך.
איך נפלו גבורים – התיבה "איך" מזכירה צליל של מלת אנחה – אח! כך גם בפתיחת מגילת איכה: "איכה ישבה בדד!" המובעת תוך אנחה כבדה – אח! איך! המשורר מביע את תדהמתו, כיצד יכול היה לקרות דבר כה נורא: איך נפלו גיבורים! הבעת תמיהה וצער. אחד המאפיינים של קינות הוא שימוש בשאלות רטוריות כדוגמת "איך נפלו גיבורים".
ביאור הקינה > פסוק כ

אַל-תַּגִּידוּ בְגַת, אַל-תְּבַשְּׂרוּ בְּחוּצֹת אַשְׁקְלוֹן: פֶּן-תִּשְׂמַחְנָה בְּנוֹת פְּלִשְׁתִּים, פֶּן-תַּעֲלֹזְנָה בְּנוֹת הָעֲרֵלִים
אל תגידו בגת – הבקשה שבשורת מותם לא תגיע לאוזני האויב שלבנות פלשתים לא תגיע הבשורה, שלא תהיה להן אפשרות לעלוז על התוצאה.
המקונן מצר על שמחת אויביו, הפלשתים בגת, ומתאווה למנוע מהם את שמחת הניצחון, אולם מדובר בפנייה רטורית, שכן יודע הוא כי אויביו צוהלים ועולזים.
עליזות היא שלב גבוה יותר מהשמחה. העליזות כוללת גם שובבות ומתן פורקן חיצוני לתחושת השמחה הפנימית. אם ייוודע דבר הניצחון בוודאי תצאנה בנות פלשתים בתופים ובמחולות לקראת המנצחים השבים משדה הקרב. כך נהגו בנות ישראל כאשר ניצחו שאול ודוד את הפלשתים:
וַיְהִי בְּבוֹאָם בְּשׁוּב דָּוִד מֵהַכּוֹת אֶת-הַפְּלִשְׁתִּי וַתֵּצֶאנָה הַנָּשִׁים מִכָּל-עָרֵי יִשְׂרָאֵל לשור (לָשִׁיר) וְהַמְּחֹלוֹת לִקְרַאת שָׁאוּל הַמֶּלֶךְ בְּתֻפִּים בְּשִׂמְחָה וּבְשָׁלִשִׁים, וַתַּעֲנֶינָה הַנָּשִׁים הַמְשַׂחֲקוֹת וַתֹּאמַרְןָ הִכָּה שָׁאוּל בַּאֲלָפָו וְדָוִד בְּרִבְבֹתָיו
בנות הערלים – שאול השתמש בכינוי זה בדבריו אל נושא כליו: "פֶּן-יָבוֹאוּ הָעֲרֵלִים הָאֵלֶּה וּדְקָרֻנִי וְהִתְעַלְּלוּ-בִי" (ספר שמואל א', פרק ל"א, פסוק ד'), וכן דוד כינה את גלית הפלשתי "הערל הזה". "כִּי מִי, הַפְּלִשְׁתִּי הֶעָרֵל הַזֶּה, כִּי חֵרֵף, מַעַרְכוֹת אֱלֹהִים חַיִּים" (ספר שמואל א', פרק י"ז, פסוק כ"ו).
ביאור הקינה > פסוק כא

הָרֵי בַגִּלְבֹּעַ, אַל-טַל וְאַל-מָטָר עֲלֵיכֶם--וּשְׂדֵי תְרוּמֹת: כִּי שָׁם נִגְעַל, מָגֵן גִּבּוֹרִים--מָגֵן שָׁאוּל, בְּלִי מָשִׁיחַ בַּשָּׁמֶן
הרי בגלבוע, אל טל ואל מטר עליכם – כך מקלל דוד את המקום בו נפלו בקרב שאול ויהונתן.
להרי הגלבוע הייתה חשיבות אסטרטגית וכלכלית. בעל הקינה מקלל את מקום נפילתם של שאול ויהונתן, שלא ירד עליהם לא טל ולא מטר. הרי הגלבוע נקראים לעונש של בצורת ושל אי פריון, הואיל ובמקום זה אירעה הטרגדיה. באגדת אקהת מקלל דנאל, אביו של הלוחם אקהת, בעקבות הריגתו בידי ענת, את הארץ: ”בל טל, בל רבב!”.
ושדי תרומות – בל יהיה במקום ההוא (הרי הגלבוע) שדה הראוי להיקצר ושאפשר יהיה ליטול ממנו תרומה.
או שדי תרמית, קרי כינוי גנאי להרי הגלבוע הבוגדניים.
או הקבלה של הצירוף "שדי תרומות" ל"מרומי שדה", קרי שדות גבוהים, לפי ”זְבֻלוּן עַם חֵרֵף נַפְשׁוֹ לָמוּת וְנַפְתָּלִי עַל מְרוֹמֵי שָׂדֶה” (ספר שופטים, פרק ה', פסוק ח'). אפשרות נוספת, על סמך המקבילה בשירת אוגרית: כאמור לעיל, באגדת אקהת מקלל דנאל את הארץ: ”בל טל, בל רבב, בל שרע תהמתם!”.[דרושה הבהרה].
כי שם נגעל מגן גיבורים – מגן שאול נפגם ונמאס ככלי אין חפץ בו, או שהתלכלך המגן מדם חללים מחלב גיבורים. הסבר לקללה הוא שמגן שאול צריך להימצא נקי ובבטחה במחנה הישראלי, אך במקום זאת, כתוצאה מהקרב, הוא שוכב מזוהם במדרון ההר. אפשר גם שדוד מתייחס לשמן כהטרמה למאבקים עתידיים. לפני הקרב נהגו למשוח את עור המגן בשמן כדי שכלי התקיפה יחליקו עליו בעת פגיעה. המקונן מבקש לתאר את גודל התבוסה באמצעות המגן המוזנח שלא נמשח בשמן ונכשל בהגנה על הגיבורים ועל שאול. משיחת המגן בשמן תכליתה להכין את המגן המצופה בעור למלא את ייעודו. המגן של שאול מושלך ארצה בשדה הקרב לאחר התבוסה והוא מוזנח ומלוכלך (נגעל) ואינו ממורק ומשוח בשמן כפי שהיה בחייו של שאול.
ביאור הקינה > פסוק כב

מִדַּם חֲלָלִים, מֵחֵלֶב גִּבּוֹרִים--קֶשֶׁת יְהוֹנָתָן, לֹא נָשׂוֹג אָחוֹר; וְחֶרֶב שָׁאוּל, לֹא תָשׁוּב רֵיקָם
מדם חללים מחלב גיבורים – אפשר שהכוונה היא לחללי האויב ולגיבוריו, והמקונן מבקש לתאר את חיצי קשתו של יהונתן ואת חרבו של שאול, אשר רוו מדם חללי האויב ומחלב גיבוריו; או, החללים והגיבורים הם שאול ויהונתן, וכלי נשקם של השניים נגעלו והתלכלכו בדמם שלהם. חרבו של שאול וקשתו של יהונתן לא נסוגו אחור מפני כל מעצורים עד אם כילו מלאכתם. הצבעה על גבורתם של יהונתן ושאול בשדה הקרב. קשתו של יהונתן פעלה כיאות, וחיציה לא נסוגו אחור, קרי החצים פגעו בגוף האויבים ולא נהדפו לאחור על ידי מגיני האויב או שריוני הקשקשים שעטו. כך גם חרבו של שאול לא שבה ריקם, אלא פגעה בגוף האויבים ורוותה מדמם ומחלבם. שאול ויהונתן מתוארים כלוחמים המתים כגיבורים. כוונת המקונן היא לתאר כיצד חדלו כלי נשקם של שאול ויהונתן לפעול. רמז שחרב שאול ננעצה בגופו כאשר הפיל עצמו עליה: קשת יהונתן לא נשוג אחור ריקם. המילה "ריקם" מוסבת לא רק על חרב שאול אלא גם על קשת יהונתן.
ביאור הקינה > פסוק כג

שָׁאוּל וִיהוֹנָתָן, הַנֶּאֱהָבִים וְהַנְּעִימִם בְּחַיֵּיהֶם, וּבְמוֹתָם, לֹא נִפְרָדוּ; מִנְּשָׁרִים קַלּוּ, מֵאֲרָיוֹת גָּבֵרוּ
הנאהבים והנעימים בחייהם ובמותם לא נפרדו – שאול ויהונתן מוזכרים ביחד כלוחמים וכגיבורים מנצחים. בן ואב שלא נפרדו בחייהם עקב קרבת דם, וכך גם במותם המשותף.
ההתנכרות בין שאול ויהונתן מתוארת בשמואל א', כ', ל'–ל"ד: ”וַיִּחַר-אַף שָׁאוּל, בִּיהוֹנָתָן, וַיֹּאמֶר לוֹ, בֶּן-נַעֲוַת הַמַּרְדּוּת: הֲלוֹא יָדַעְתִּי, כִּי-בֹחֵר אַתָּה לְבֶן-יִשַׁי, לְבָשְׁתְּךָ, וּלְבֹשֶׁת עֶרְוַת אִמֶּךָ. כִּי כָל-הַיָּמִים, אֲשֶׁר בֶּן-יִשַׁי חַי עַל-הָאֲדָמָה, לֹא תִכּוֹן, אַתָּה וּמַלְכוּתֶךָ; וְעַתָּה, שְׁלַח וְקַח אֹתוֹ אֵלַי--כִּי בֶן-מָוֶת, הוּא. וַיַּעַן, יְהוֹנָתָן, אֶת-שָׁאוּל, אָבִיו; וַיֹּאמֶר אֵלָיו לָמָּה יוּמַת, מֶה עָשָׂה. וַיָּטֶל שָׁאוּל אֶת-הַחֲנִית עָלָיו, לְהַכֹּתוֹ; וַיֵּדַע, יְהוֹנָתָן, כִּי-כָלָה הִיא מֵעִם אָבִיו, לְהָמִית אֶת-דָּוִד. וַיָּקָם יְהוֹנָתָן מֵעִם הַשֻּׁלְחָן, בָּחֳרִי-אָף; וְלֹא-אָכַל בְּיוֹם-הַחֹדֶשׁ הַשֵּׁנִי, לֶחֶם--כִּי נֶעְצַב אֶל-דָּוִד, כִּי הִכְלִמוֹ אָבִיו”. אפשר שהקינה מצביעה על התפייסות ביניהם.
מנשרים קלו מאריות גברו – הדימויים למלך החיות ולמלך העופות מביעים את ההלל על הנופלים ביתר עוצמה.
ביאור הקינה > פסוק כד

בְּנוֹת, יִשְׂרָאֵל--אֶל-שָׁאוּל, בְּכֶינָה; הַמַּלְבִּשְׁכֶם שָׁנִי, עִם-עֲדָנִים, הַמַּעֲלֶה עֲדִי זָהָב, עַל לְבוּשְׁכֶן
המלבישכם שני עם עדנים – שני – בגדים צבעוניים ואדומים.
עדנים – בשיכול אותיות: תכשיטים הניתנים לענידה. בנות ישראל מצוות להתאבל על שאול, כזיכרון לשגשוג, לצמיחה ולפריון שסיפק במהלך כהונתו.
ביאור הקינה > פסוק כה

אֵיךְ נָפְלוּ גִבֹּרִים, בְּתוֹךְ הַמִּלְחָמָה--יְהוֹנָתָן, עַל-בָּמוֹתֶיךָ חָלָל
פסוק זה חוזר על הנאמר בפסוק י"ט, אך חל שינוי, סדר הצלעות הפוך. הצלע "איך נפלו גיבורים" הורחבה באמצעות הוספת הצירוף "בתוך המלחמה", והצלע "על במותיך חלל" הורחבה באמצעות "יהונתן".
איך נפלו גיבורים – הקריאה "איך" אופיינית לקינה.
כלי מלחמה – לפי רש"י הכוונה לשאול ויהונתן עצמם.
ביאור הקינה > פסוק כו

צַר-לִי עָלֶיךָ, אָחִי יְהוֹנָתָן--נָעַמְתָּ לִּי, מְאֹד; נִפְלְאַתָה אַהֲבָתְךָ לִי, מֵאַהֲבַת נָשִׁים
אחי יהונתן – את אהבתו וקרבתו הנפשית ליהונתן מבטא דוד בכנותו אותו "אחי".
נפלאתה – צירוף של שתי צורות: נפלאה ונפלתה. המשמעות היא שאהבתו של יהונתן לדוד נפלאה הייתה מאהבת נשים.
פסוק זה הוא שיאה של הקינה. רגשותיו של דוד אל יהונתן מובעים באופן אישי ובגוף ראשון. שלוש פעמים מופיעה המילה: "לי" וכנגדה שלוש פעמים שימוש בגוף שני. דבר זה רומז על הקשר ההדוק בין דוד ליהונתן.
הפנייה הישירה אל יהונתן כאילו הוא נמצא בין החיים מעידה על היעדר הרצון או היכולת להשלים עם מותו.
ביאור הקינה > פסוק כז

אֵיךְ נָפְלוּ גִבּוֹרִים, וַיֹּאבְדוּ כְּלֵי מִלְחָמָה
הפסוק האחרון בקינה, המסכם את הנאמר לפני כן. החלק הראשון של הפסוק חוזר באופן מילולי על הנאמר בפסוק הראשון, ובכך יוצר מסגרת לקינה כולה. כלי המלחמה בחלק השני של הפסוק מייצגים את בעליהם. אובדן כלי המלחמה מעידה על אובדן שאול ויהונתן.
השפעות הקינה בתרבות

ביטויי לשון מקינת דוד מופיעים בקינות מאוחרות יותר עוד מימי החשמונאים. כך, בספר מקבים א מופיעה הקינה על יהודה המכבי: "איך נפל רב, מושיע ישראל?" ובמשנה מופיעה הקינה על רבי ישמעאל: "בנות ישראל אל רבי ישמעאל בכינה".
קינת דוד מושמעת רבות בטקסי יום הזיכרון לחללי מערכות ישראל.
קטעים מהשירה זכו ללחנים על ידי אברהם דיאמנט ועל ידי יהודה שרת, וכן להתייחסויות בשירה העברית המודרנית, כך למשל בשירו של יהודה עמיחי, "ומי יזכור את הזוכרים" כתוב:
ואיך נקונן? בקינת דוד את שאול ויונתן
"מנשרים קלו, מאריות גברו" כך נקונן
ישנם שני יישובים שנקראים על שם מכתמים מן השירה: שדי תרומות ומגן שאול.
כמו כן, הניב "הנאהבים והנעימים בחייהם, ובמותם לא נפרדו" הפך להיות ביטוי שגור בהספדים, למשל:
...והוא יחבר עלינו הספדים בחרוזים, יכתוב שהיינו הנאהבים והנעימים ושאנחנו בלילות לתחייה קמים.
לעיתים, שוגים ומפסקים את הפסוק "הנאהבים והנעימים – בחייהם ובמותם לא נפרדו", אולם לפי טעמי המקרא ניתן לראות שהטעם המפסיק (אתנחתא) נמצא על המילה "בחייהם" וכך יש לפסק "הנאהבים והנעימים בחייהם, ובמותם לא נפרדו".
מילות הקללה, ”אַל טַל וְאַל מָטָר”, הן הפתיח לשירה של שרה שפירא משנת 1887, "ציון", שנודע דווקא במילות פתיחה אלה, ולא בשם שנתנה לו המשוררת.
בשנת 1937 המשורר אורי צבי גרינברג פרסם שיר שבו האשים את אנשי קיבוץ משמר העמק (אותו כינה "הפקר העמק") על ההבלגה שנקטו כנגד הפורעים הערבים, וקילל אותם בהשראת קללת דוד: "אל טל בהריך, אל עץ ואל טף".
בשירה "כד הקמח" מתארת נעמי שמר ימי בצורת במילים "ימי אל טל ואל מטר".
לקריאה נוספת

ארנולד ארליך ארליך, שמואל ב' (מקרא כפשוטו – דברי סופרים), 1899, עמ' 181–183
י. בזק, "קינת דוד על שאול ויהונתן (שמואל ב' א' י"ט-כ"ז) – פישרה וסוד עיצובה האומנותי", בית מקרא 27 ד (צ"א), תשמ"ב, עמ' 246–261
שמעון בר-אפרת, שמואל ב' (מקרא לישראל), ירושלים ותל אביב תשמ"ו
משה גרסיאל, "שמואל ב' פרק ב'", בתוך משה גרסיאל (עורך), שמואל ב' (עולם התנ"ך), תל אביב, 1994, עמ' 13–16
מנחם כהן, "שמואל ב' פרק ב'", בתוך מנחם כהן (עורך) שמואל ב' (מקראות גדולות "הכתר") בר-אילן, 1993, עמ' 155–159
צ. מוצן, "הצבי ישראל על-במותיך חלל (שמ"ב א' 19) – הלל או תמיהה?: הצעה לביאור קינת דוד", באתר הספרייה הווירטואלית של מטח, מתוך: בית מקרא נב/ב (תשכ"ז), עמ' 22–40
אברהם נחום, "לשאלת טיב היחסים בין דוד ויהונתן ("נפלאה אהבתך לי מאהבת נשים" שמ"ב א' 26)", בית מקרא מח/ג (תשס"ג), עמ' 215–222 (המאמר זמין לצפייה במאגר JSTOR לאחר הרשמה)
אהרן קומם, "קינת דוד – הרטוריקה של האבל והשכול", באתר הספרייה הווירטואלית של מטח, מתוך: דפים למחקר בספרות, אוניברסיטת חיפה, תשנ"ו, עמ' 1–7
יהודה קיל, ספר שמואל (דעת מקרא), תשמ"א, עמ' 316–320
McCarter K. P. Jr., II Samuel (The Anchor Bible), New-York, 1964, pp. 67–79
Antony F. Campbell, "David's Kingship Over Judah" (2 SAM 1:1-2:7), in 2 Samuel Volume III, The Forms of the Old Testament Literature, 2005, pp. 15–29
Holladay W. L., "Forms and Word–Play in David's Lament Over Saul and Jonathan", Vetus Testamentus 20 (1970), pp. 153–185
אשלי קופר

| --- | --- |

 לידה:  15 בספטמבר 1936 מלבורן, אוסטרליה 
 פטירה:  22 במאי 2020 (בגיל 83) 
 מדינה:  אוסטרליה
 מקום מגורים:  אוסטרליה 
 גובה:  1.78 מטרים
 יד חובטת:  ימין, יד אחת בחבטת גב יד
 פעילות כמקצוען:  1959–1962 (כ־3 שנים) 
 יחידים
 מאזן קריירה:  261-461
 דירוג שיא:  1 (1957)
 זכיות בטורנירים:  27
 זוגות
 מאזן קריירה:  0–3 
 שיאי גראנד סלאם
 זכיות 3 ביחידים, 4 בזוגות גברים
 אליפות אוסטרליה הפתוחה:  זכייה (1957, 1958)
 אליפות צרפת הפתוחה:  חצי הגמר (1956, 1957, 1958)
 וימבלדון:  זכייה (1958)
 אליפות ארצות הברית הפתוחה:  זכייה (1958)
 
אשלי קופר (באנגלית: Ashley John Cooper; ‏ 15 בספטמבר 1936 – 22 במאי 2020) היה טניסאי אוסטרלי. הוא זכה במקום ראשון בתחרויות גברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-7 ניצחונות בתחרויות גראנד סלאם.
ביוגרפיה

אשלי קופר נולד במלבורן. בשנת 1954 הוא שיחק בתחרות וימבלדון לצעירים והגיע למשחק הגמר בו הפסיד.
באליפות אוסטרליה הפתוחה של שנת 1954 הוא הודח ברבע הגמר של תחרות הגברים. בתחרויות הגברים אשלי ניצח בשנים 1957 ו-1958. בתחרויות זוגות גברים הוא הפסיד בגמר תחרות 1957 וניצח בתחרות 1958 (לצד ניל פרייזר)
באליפות צרפת הפתוחה אשלי לא הצליח לעלות מעל למשחקי רבע הגמר בתחרות הגברים. בתחרות זוגות גברים הוא הפסיד במשחק הגמר בשנת 1956 (שיחק עם לו הוד) וניצח בתחרות 1957 ו-1958.
באליפות וימבלדון 1957 הוא הפסיד בגמר ללו הוד. קופר ניצח בשנת 1958 את ניל פרייזר וזכה בתחרות הגברים. באותה שנה הוא ניצח בתחרות זוגות גברים (שיחק עם ניל פרייזר).
באליפות ארצות הברית הפתוחה הוא הפסיד בגמר תחרות הגברים בשנת 1957 וניצח בשנת 1958. בשנת 1957 הוא ניצח בתחרות זוגות גברים.
קופר היה חבר נבחרת גביע דייוויס של אוסטרליה וזכה עם הנבחרת בתואר בשנת 1957.
בשנת 1959 קופר עבר לקריירה מקצועית וחתם על החוזה עם ג'ק קרמר ל-100 אלף דולר. הוא ניצח במספר תחרויות. עקב פציעות הוא פרש בשנת 1962.
לאחר פרישה קופר פעל במערכת מועדוני טניס באוסטרליה. על תרומתו בתחום זה בשנת 2007 הוא התקבל למסדר אוסטרליה.
בשנת 1955 הוא התחתן עם טניסאית אוסטרלית.
אשלי קופר נפטר בשנת 2020 לאחר מחלה ארוכה.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות אוסטרליה הפתוחה 1957 | אוסטרליה ניל פרייזר | 6–3, 9–11, 6-4, 6-2 |
| אליפות וימבלדון 1957 | אוסטרליה לו הוד | 2–6, 1–6, 2-6 |
| אליפות ארצות הברית הפתוחה 1957 | אוסטרליה מלקולם אנדרסון | 8–10, 5–7, 4-6 |
| אליפות אוסטרליה הפתוחה 1957 | אוסטרליה מלקולם אנדרסון | 7-5, 6-3, 6-4 |
| אליפות וימבלדון 1958 | אוסטרליה ניל פרייזר | 3–6, 6–3, 6-4, 13-11 |
| אליפות ארצות הברית הפתוחה 1957 | אוסטרליה מלקולם אנדרסון | 6-2, 3-6, 4-6, 10-8, 8-6 |
יונתן (מושב)

| --- | --- |
מבנה בית התרבות במושבמבנה בית התרבות במושב
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎548 מטר
תאריך ייסוד: 1975
תנועה מיישבת: הפועל המזרחי
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 865 תושבים
    - מתוכם, תושבי ישראל: 845 תושבי ישראל
 מפת מיקום  מפה דינמית   (למפת הגליל העליון מוגדלת) יונתן(למפת הגליל העליון רגילה) יונתן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יונתן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יונתן32°56′17″N 35°47′40″E﻿ / ﻿32.9380326933365°N 35.7943689842164°E﻿ / 32.9380326933365; 35.7943689842164  heמפת היישובים של מועצה אזורית גולן באדום - יונתן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10
https://www.moshavyonatan.org/
יוֹנָתָן הוא מושב שיתופי דתי לאומי של תנועת הפועל המזרחי הממוקם במרכז רמת הגולן. המושב נקרא על שמו של יונתן רוזנמן, שנפל במלחמת יום הכיפורים.
היסטוריה

היישוב הוקם בגולן על ידי ראש ממשלת ישראל יצחק רבין, יחד עם ארבעה יישובים נוספים. הוא הוקם בתגובה לגינוי הציונות באו"ם. חברי הגרעין המייסד היו חבריו לגרעין הנח"ל של יונתן רוזנמן, ומיד לאחר תום המלחמה התארגנו המייסדים להקמת יישוב לזכרו. ב-1975 נוסד היישוב באופן זמני בתוך שטחי הקיבוץ מרום גולן, וכשנה אחר כך עבר לתל פארג'. רק ב-1978 עבר היישוב לאתר הקבע שלו.
בשנת 2020 הוחלט כי רחובות היישוב ייקראו על שם נושאים הקשורים לגולן כגון: "דליות", "שיאון", "חלמונית", "חוחית", "אירוס הגולן" ועוד.
גאוגרפיה

אתר הקבע נמצא בגובה של 570 מטרים מעל פני הים, סמוך לנחל תנוריה, לעין תנוריה, לעינות פחם ולגלגל רפאים.
היישוב נמצא שבעה קילומטרים מהגבול בין ישראל וסוריה, סמוך למושב קשת, גם הוא מושב שיתופי של תנועת הפועל המזרחי.
אוכלוסייה

נכון לשנת 2020 התגוררו ביישוב כ-140 משפחות ו-770 תושבים. רב היישוב הוא הרב ישי סמואל, ראש כולל ההלכה בישיבת הגולן וראש מחלקת הכשרות של הרבנות האזורית גולן. במושב סניף של תנועת בני עקיבא.
כלכלה

כלכלת היישוב מתבססת על מטעי תפוחים, שזיפים ועל גידול ענבים להפקת יין. ליישוב מטעי מנגו ופסיפלורה בבקעת בית צידה וגידולי שלחין (כותנה, תירס, עגבניות לתעשייה, חיטה ובקיה). ליישוב שטחי מרעה, לולים ורפת - השנייה בגודלה בארץ (2007) שתוצרתה, החלב, נשלחת לתנובה. כמו כן, היישוב היה שותף, יחד עם ארבעת היישובים הדתיים האחרים בגולן (רמת מגשימים, אבני איתן, נוב, ואלוני הבשן), בהקמת בית המלון "כינר-גליל" על חוף הכנרת (אבל בשטח המועצה האזורית).
בהרחבת היישוב מתגוררים גם בעלי מקצועות חופשיים שונים - רופאים, מורים ועוד.
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007469718005171
ליטא באירוויזיון 2024

ליטא השתתפה באירוויזיון 2024, שהתקיים במאלמה שבשוודיה, עם השיר "Luktelk" בביצוע הזמר הליטאי סילבסטר בלט. תאגיד השידור הליטאי, Lietuvos radijas ir televizija‏ (LRT), הפיק את תחרות ה-Eurovizija.LT על מנת לבחור את נציגות המדינה לאירוויזיון.
ליטא הוגרלה להתחרות בחצי הגמר הראשון של תחרות האירוויזיון, שהתקיים ב-7 במאי. לאחר מכן שובצה כמדינה השלישית בסדר ההופעות של המשדר. בסיום המופע נמנתה ליטא בין עשר המדינות המעפילות לגמר. במופע הגמר, בתום הקראת הניקוד שהעניקו צוותי השופטים, דורג השיר הליטאי במקום ה-17 עם 32 נקודות. בהצבעת הקהל הוא דורג במקום העשירי עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-14 עם 90 נקודות.
רקע

קדם לאירוויזיון 2024 השתתפה ליטא עשרים ושלוש פעמים בתחרות מאז הופעת הבכורה שלה באירוויזיון 1994. בשנת 2006 הגיעה להקת LT יונייטד עם שירה "We Are the Winners" למקום השישי, ורשמה את ההישג הטוב ביותר של ליטא בתחרות אי-פעם. מאז החלת שיטת חצאי הגמר באירוויזיון 2004 צלחה המדינה להעפיל 12 פעמים לגמר. ב-2023 נשלחה מוניקה לינקיטה עם "Stay", והגיעה בערב הגמר למקום ה-11 עם 127 נקודות.
תאגיד השידור הליטאי, Lietuvos radijas ir televizija‏ (LRT), אמון על שידור האירוויזיון בשטח המדינה ולארגן את תהליך הבחירה של הנציגות הליטאית לתחרות. בין השנים 2020–2023 השתמש LRT בפורמט הקדם Pabandom iš naujo!. באמצע יולי 2023 אישר את השתתפות המדינה באירוויזיון באירוויזיון 2024. שלושה חודשים לאחר מכן הודיע על שינוי הפורמט המסורתי לאירוע חדש בשם Eurovizija.LT.‏
לפני האירוויזיון > Eurovizija.LT

Eurovizija.LT היה פורמט הקדם הארצי שאורגן על ידי LRT ונועד לבחור את הנציג והשיר הליטאי לאירוויזיון 2024. הוא החל ב-13 בינואר עם שידור המקצה הראשון ונגמר בשלב הגמר ב-17 בפברואר. כל הערבים הונחו על ידי גבריאל מרטירוסיאנאייטה ונומבקו אוגוסטה קוטסנג. נריוס טריליקאוסקס, טיקטוקר ליטאי, פרסם כמה קטעי "מאחורי הקלעים" של המשדר. המופעים שודרו ב-LRT televizija וב-LRT Lituanica וכן גם באינטרנט בכתובת lrt.lt ובערוץ היוטיוב של התאגיד.
לפני האירוויזיון > Eurovizija.LT > פורמט

40 אמנים השתתפו בחמשת מקצי התחרות, שהחלו ב-13 בינואר והסתיימו ב-10 בפברואר. שלב הגמר נערך שבוע לאחר מכן. בכל מקצה השתתפו שמונה מבצעים, ומתוכם רק שניים העפילו לשלב הגמר. כל תוצאות התחרות, הן במקצים והן בגמר, נקבעו באמצעות שילוב בין קולות השופטים להצבעת הקהל באופן שווה של 50/50. הנקודות חולקו בהתאם לשיטה המקובלת בתחרות הזמר של האירוויזיון, 1–8, 10 ו-12 לשיר הטוב ביותר. שלושת האמנים שקיבלו את מירב הנקודות בגמר, הועלו לסבב הצבעה טלפונית נוסף. במקרה של תיקו בכל אחד מהשלבים הקודמים, יקבל דירוג השופטים עדיפות.
משדרי המקצים הוקלטו מראש, ואילו הגמר הופק בשידור חי.
לפני האירוויזיון > Eurovizija.LT > שופטי התחרות במופעים השונים

| שופט | מקצים> 1 | מקצים> 2 | מקצים> 3 | מקצים> 4 | מקצים> 5 | גמר | עיסוק כללי |
| --- | --- | --- | --- | --- | --- | --- | --- |
| דריוס אוז'קורייטיס |  |  |  |  |  |  | פרשן אירוויזיון לשעבר |
| איווה נרקוטה |  |  |  |  |  |  | זמרת-יוצרת |
| מוניקה ליו |  |  |  |  |  |  | נציגת ליטא באירוויזיון 2022 |
| קמונס זילניס |  |  |  |  |  |  | מבקר מוזיקה, פרשן אירוויזיון |
| ויטאוטס ביקוס |  |  |  |  |  |  | מלחין |
| אייווה זאסימאוסקייטה |  |  |  |  |  |  | נציגת ליטא באירוויזיון 2018 |
| קריסטופס נרשקביצ'יוס |  |  |  |  |  |  | מגיש בטלוויזיה וברדיו |
| גרוטה גריניוטה |  |  |  |  |  |  | מגיש רדיו |
| יבאראס יסינקיס |  |  |  |  |  |  | מלחין ומוזיקאי |
| גידרה קילצ'יאוסקיינה |  |  |  |  |  |  | זמרת-יוצרת |
| טאוטוידאס גאודשיוס |  |  |  |  |  |  | זמר |
| מוניקה לינקיטה |  |  |  |  |  |  | נציגת ליטא באירוויזיון 2015 ובאירוויזיון 2023 |
| לאונס סומבס |  |  |  |  |  |  | מפיק מוזיקלי ומלחין |
| יוריוס |  |  |  |  |  |  | נציג ליטא באירוויזיון 2019 |
| מינדאוגס בנדז'יוס |  |  |  |  |  |  | מפיק מוזיקלי ומלחין |
| אולגה פילטובה-קונאימיינה |  |  |  |  |  |  | מעצב אופנה וסטייליסט |
לפני האירוויזיון > Eurovizija.LT > גמר

הגמר התקיים ב-17 בפברואר 2024 בשביטוריו ארנה שבקלייפדה. בנוסף, הופיעו בגמר גם מוניקה לינקיטה, נציגת ליטא באירוויזיון 2023; דונס, נציג לטביה באירוויזיון 2024 ולהקת מנגו. שילוב של קולות השופטים והצבעות הקהל ביחס שווה של 50/50 קבעו את שלושת השירים שקיבלו את מירב הנקודות ועלו לסבב הצבעות נוסף. בסופו נקבע הזוכה בהצבעה טלפונית בלבד.
עקב טעות טכנית, לא נספרו כל ההצבעות בערב המשדר. תחילה נטען כי "Luktelk" צבר 16,688 קולות, "Impossible" קיבל 9,066 קולות ו-"Simple Joy"‏ 6,884 הצבעות. יומיים לאחר מכן התגלה כי הראשון מביניהם קיבל 34,691 קולות, "Impossible" צבר 20,307 הצבעות ואילו "Simple Joy" רק 15,046.‏
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

| סדר | אמן | שיר | שופטים | שופטים | קהל | קהל | סך הכול | מיקום |
| סדר | אמן | שיר | הצבעות | נקודות | הצבעות | נקודות | סך הכול | מיקום |
| 1 | אייסטה | "We Will Rule the World" | 54 | 4 | 1,635 | 4 | 8 | 6 |
| 2 | ז'לבריניס | "Gaudė vėjai" | 49 | 3 | 2,750 | 5 | 8 | 7 |
| 3 | פלוייה דה קומטס | "Be Careful" | 59 | 5 | 578 | 1 | 6 | 9 |
| 4 | סילבסטר בלט | "Luktelk" | 97 | 10 | 25,502 | 12 | 22 | 2 |
| 5 | VB גאנג | "Kaboom!!!" | 59 | 6 | 7,679 | 7 | 13 | 4 |
| 6 | איל סנסו | "Time" | 33 | 2 | 4,012 | 6 | 8 | 8 |
| 7 | שאוור | "Impossible" | 110 | 12 | 15,783 | 10 | 22 | 1 |
| 8 | מוניקה מרייה | "Unlove You Starting Tomorrow" | 68 | 7 | 1,609 | 3 | 10 | 5 |
| 9 | קווינס אוף רוזס | "Walk Through Fire" | 20 | 1 | 897 | 2 | 3 | 10 |
| 10 | דה רופ | "Simple Joy" | 89 | 8 | 11,802 | 8 | 16 | 3 |
| סדר | שיר | שופט 1 | שופט 2 | שופט 3 | שופט 4 | שופט 5 | שופט 6 | שופט 7 | שופט 8 | שופט 9 | שופט 10 | שופט 11 | סך הכול |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "We Will Rule the World" | 7 | 3 | 1 | 5 | 6 | 6 | 3 | 3 | 10 | 4 | 6 | 54 |
| 2 | "Gaudė vėjai" | 6 | 4 | 8 | 7 | 2 | 7 | 2 | 4 | 3 | 5 | 1 | 49 |
| 3 | "Be Careful" | 3 | 2 | 6 | 6 | 5 | 8 | 5 | 7 | 4 | 8 | 5 | 59 |
| 4 | "Luktelk" | 12 | 12 | 10 | 10 | 10 | 4 | 6 | 6 | 7 | 10 | 10 | 97 |
| 5 | "Kaboom!!!" | 5 | 6 | 2 | 3 | 4 | 3 | 10 | 12 | 8 | 2 | 4 | 59 |
| 6 | "Time" | 2 | 7 | 5 | 1 | 1 | 1 | 4 | 5 | 1 | 3 | 3 | 33 |
| 7 | "Impossible" | 8 | 8 | 12 | 12 | 8 | 12 | 12 | 2 | 12 | 12 | 12 | 110 |
| 8 | "Unlove You Starting Tomorrow" | 4 | 5 | 3 | 4 | 7 | 10 | 7 | 10 | 5 | 6 | 7 | 68 |
| 9 | "Walk Through Fire" | 1 | 1 | 4 | 2 | 3 | 2 | 1 | 1 | 2 | 1 | 2 | 20 |
| 10 |  | 10 | 10 | 7 | 8 | 12 | 5 | 8 | 8 | 6 | 7 | 8 | 89 |
| סדר | אמן | שיר | קהל | מיקום |
| --- | --- | --- | --- | --- |
| 1 | שאוור | "Impossible" | 20,307 | 2 |

| 2 | סילבסטר בלט | "Luktelk" | 34,691 | 1 |
| 3 | דה רופ | "Simple Joy" | 15,046 | 3 |